حسین طیبی

حسین طیبی اتا مازرونی نوازنده بی‌یه که لله وا ساز زوئه. وه ۱۲ آبان سال ۱۳۱۵، سودکلا مله دنیا بمو. ونه پی‌یر و مار نوم ره محمد و نرجس گتنه. وه شه درس ره همون سودکلای بنافت شروع هاکرده و گت‌ته بیّه شی‌یه سید ابوصالح شاهی شه درس دمباله ره بیته. کلاس اول و دوم ابتدایی ره یکجا سنگ‌ده مله امتحان هدا و قبولی په بورده کلاس سوم هنیشته و ای چار، پنج و شیش کلاس ره مدرسه حافظ ساری درس بخونسته.

وه ۱۵ ساله بی‌یه که ونه پی‌یر بمرده و صغیر بیّه و سیب دکته که مدرسه جه در بئه و بوره چپونی هاکنه. ۲۱ سالگی ازدواج هاکرده. ونه پی‌یر وچگی جه نخاسته وه مطربی هاکنه ولی شه مار پشتی، هفت سالگی جه لله وا زو. سال ۴۷ جه اداره فرهنگ و هنر وه ره مزد دائه که آهنگ بزنه. وه سال ۱۳۶۴ نشان درجه ۲ هنری بیته و سال ۱۳۸۰ نشان درجه یک هنری ره هم بیته. چارتا نوار پیش از انقلاب به شماره های ۱۲۴ ، ۱۲۵ ، ۱۴۱ هدا و سال ۱۳۶۵ فرهنگ خانه مازندران ونه نوار ره بازار هدا و سال ۱۳۶۹ جه شواش گروه دله دربمو.

فجر جشنواره سومین دوره رتبه بیارده. استاد حسین طیبی مرداد سال ۱۳۷۰ شه لله وا جه آوینیون فرانسه دله اتا فستیوال شرکت هاکرده و شهریور همون سال در جشن هنر ایران که دوسلدرف آلمان  دله بی‌یه ره بورده شرکت هاکرده. علایده بر لله وا، وه نی ، سرنا ، قرنه ، نقاره و بخوندستن ره هم دونسته. وه امیری بخوندستن دله دست هم بَوِرده و لله‌وا ره شه مخصوص روش جه بزو. استاد طیبی سال ۱۳۶۴ خانه مازندران دله درس هدائن ره شروع هاکرده. ونجه یازده تا آهنگ مازرون صداسیما دله ضبط بیّه که هنتا پخش وونه.

 منابع 
 تبیان

رج:مازرون نوازندگون
رج:ساری گت آدمون
رج:شواش گروه